Document ID: /roh_data/filtered/fineweb-2-filterrobots_roh.jsonl.gz/52068

in pari senza gols el “spitzenkampf”
Suenter duas ga haver stuschau in giug da campiunadi muort plazs en malas cundiziuns ha ei il venderdis vargau era giu num per l’emprema equipa dil CB Trun/Rabius d’entscheiver la secunda mesadad dil campiunadi. Cun il CB Lumnezia spitgava lu gest quella equipa che ha sco suletta saviu pitgar l’emprema ella sesiun d’atun. Quei debachel a Vella era segiramein aunc el tgau ad enqual giugadur cu igl arbiter ha dau liber il giug a Rabius da mesa las nov.
Continue Reading
emprema e secunda en acziun - finalmein!
Venderdis che vegn entscheiva il campiunadi da primavera per l'emprema equipa. La secunda equipa ei medemamein puspei activa questa fin d'jamna.
4. ligia: Suenter ina pluna midadas dil plan da giug muort las relaziuns da neiv entscheiva il CB il campiunadi da primavera il venderdis sera encunter il CB Lumnezia. Il giug ha liug venderdis sera las 20:30 uras sil plaz da ballapei a Rabius. Ina victoria catapultass il CB sil secund rang e muntass in disavantatg da sulettamein in punct sin Lumnezia, il capogruppa present - quei denton cun dus giugs pli pauc. En quei senn: HOPP TRUN/RABIUS!
5. ligia: Suenter la victoria el derbi encunter Tavanasa retscheiva Trun/Rabius ils Lusitanos de Samedan a Pustget. Il giug ha liug dumengia las 16:00 uras. Lein mirar sche la secunda vegn da mantener la fuorma e da recaltgar treis puncts encunter ils davos rangai.
turnier da bigliard 2018
Il turnier da bigliard 2018 ei gia historia. Duront treis jamnas ein ils amaturs da quell'occurrenza semesirai el "Tschèser" alla meisa verda cul buliu amiez.
Ils victurs dallas differentas categorias ein las suandontas persunas:
- victur turnier singul: Bruno Steiner
- meglier dunna turnier singul: Jeanette Maissen
- victur turnier special "schambun": Roland Tomaschett
En quei senn gratulein nus als victurs dad uonn ed admettein era a nos sponsurs in cordial engraziament pils numerus premis - ENGRAZIEL FETG!
Continue Reading
entschatta da sesiun gartegiada per la secunda
La secunda entscheiva il campiunadi da primavera cun in success el derbi.
5. ligia: Il derbi tradiziunal encunter l'US Danis-Tavanasa gudogna l'equipa da Bruno Steiner e Thomas Bearth cun 4:2. Aschia vargan els ella tabella ils rivals e secattan momentan sil 9avel plaz.
4. ligia: Per l'emprema equipa ha ei giu num serender dalla val giuadora per in giug amicabel. Il giug encunter Bonaduz han il CB allura gudignau gest cun 0:9.